Након арапске победе на Јармуку, муслимани започињу чишћење Сирије од византијских гарнизона. Алепо је био велики и добро утврђен град са релативно снажним гарнизоном под командом официра Јоакима. Опсада је започела у јулу. Према муслиманским изворима, Јоаким је исказао велику храброст приликом опсаде организујући низ безуспешних испада како би пробио опсаду. Када је схватио да Ираклије неће послати помоћ, Јоаким је ступио у преговоре са муслиманима. Муслимани су пристали пустити све војнике из града да побегну, а Јоаким је, заједно са још 4000 својих војника прешао у ислам. Следећа битка ће се одиграти код железног моста.